Akademiya Gundişapuri (Farski: دانشگاه گنديشاپور, Dânešgâh Gondišâpur) demê antikê peyêni de akademiya İmperatoriya Sasaniyana ke merkezê cıresnayışê fıkıran biya. Akademiya Gundişapuri de tıb, felsefe, teolociye u fen sero musnayış daniyêne. Ena akademiya Sasaniyan de teyna İranıcan u dinê Zerduşti sero niyo, kulturanê Yunan u Hindan sero zi musnayış daniyêne, ê zi musniyene. Akademiya Gundişapuri dınyaya antike de (Ewropa de, Deryayê Miyanêni de u Asya de) seserranê 6. u 7. an miyan de merkezê tıbi biya, akademiya yewıne (universıteyo serên) biya. Her ca ra her mılet ra merdımi ameyêne İran Akademiya Gundişapuri.